จัดเป็นร้านชื่อดังย่านถนนแจ้งวัฒนะ-ปากเกร็ดอีกร้านนึงเลยครับ เป็นร้านที่มีเมนูอาหารให้เลือกหลากหลายและรสชาติกล่มกล่อมแต่แอบจัดจ้านเล็กๆ ให้ได้อิ่มท้องกันเลยครับ เริ่มที่เมนู ไก่ตะกร้า ไก่ทอดรสชาติกลมกล่อม ทานกับข้าวเหนียวร้อนๆนี่อิ่มอร่อยทีเดียว หรือจะเป็นเมนูข้างเคียงอย่างเห็ดตะกร้า ที่เด็กๆไม่ทานเผ็ดน่าจะทานได้สบายๆ หรือจะเป็นขนมจีนแกงปู ที่รสชาติคล้ายกับแกงเผ็ดเป็ดย่างแต่ได้กลิ่นเนื้อปู เป็นรสชาติแปลกใหม่ที่กระตุ้นน้ำย่อยในกระเพาะอาหารได้ดีทีเดียว ทางร้านยังมี ส้มตำรสแซ่บและแกงผักหวานด้วยนะครับ